खुमुलुंग

खुमुलुंग (Khumulwng) भारत के त्रिपुरा राज्य के पश्चिम त्रिपुरा ज़िले में स्थित एक नगर है। यह त्रिपुरा आदिवासी क्षेत्र स्वशासी जिला परिषद का मुख्यालय एवं सबसे बड़ा नगर है। यह राज्य की राजधानी अगरतला से लगभग २६ किमी पश्चिम की ओर अवस्थित है। टीटीएएडीसी के मुख्यालय को यहाँ वर्ष १९९६ में स्थापित किया गया था। स्थानीय कोकबोरोक भाषा में, खुमुलुंग नाम का अर्थ होता है "फूलों का बागीचा"।

जनसंख्यकी एवं संस्कृति
जातीय जनसांख्यिकी के लिहाज से, इस क्षेत्र में लगभग 99% जनित त्रिपुरी लोग हैं। तथा स्थानीय भाषा कोकबोरोक है। खुमुलुंग त्रिपुरा आदिवासी स्वशासित ज़िला परिषद् का मुख्यालय है, जिसे मूलतः स्थानिया जनजाति को शसक्त करने, स्वशासित अधिकार देने, तथा स्थानीय सभ्यता, संस्कृति, एवं जीवन शैली की संरक्षण हेतु स्थापित किया गया था। यहाँ के मूल त्रिपुरी लोगों की अपनी भिन्न पहचान है, जोकि राज्य की बहुसंख्य बंगाली आबादी से अलग हैं। त्रिपुरी लोग की सभ्यता, संस्कृति, इतिहास व परम्पराएँ अपने में ही विशिष्ट है।

कोकचाप नोक 
इस नगर की सबसे महत्वपूर्ण व विशिष्ठ संरचना, त्रिपुरा आदिवासी क्षेत्र स्वशासी जिला परिषद का जिला परिषद भवन है, जिसे स्थानिया भाषा में काउन्सिल नोक या कोकचाप नोक भी कहा जाता है।

त्रिपुरा आदिवासी क्षेत्र स्वशासी जिला परिषद
त्रिपुरा आदिवासी क्षेत्र स्वशासी जिला परिषद(टीटीएएडीसी), त्रिपुरा राज्य के त्रिपुरी बहुल इलाकों को प्रशशित करने वाला स्वशासित निकाय है। इसकी स्थापना का मूल लक्ष्य स्थानीय आदिवासी जनों को स्वसं शासन करने हेतु शसक्त करना, यहाँ के समाज के पिछड़े लोगों का चौतरफा विकास, तथा स्थानीय, सभ्यता, संस्कृति व परंपराओं का संरक्षण है।

इन्हें भी देखें 
 पश्चिम त्रिपुरा ज़िला
 त्रिपुरा आदिवासी क्षेत्र स्वशासी जिला परिषद
 त्रिपुरी लोग
 कोक बोरोक भाषा

बाहरी कड़ियाँ
 जालस्थल

सन्दर्भ 

त्रिपुरा के शहर
पश्चिम त्रिपुरा ज़िला
पश्चिम त्रिपुरा ज़िले के नगर